Ijtimoiy tarmoqlarda iPhone 8 smartfonining maketi suratlari paydo bo‘ldi. Ularni o‘z Twitter’ida joylagan manbaning so‘zlariga ko‘ra, Foxconn zavodi ularning haqiqiy ekanini tasdiqlagan. Bu paytga kelib, iPhone 7 narxlari ancha pasaydi. Ta’kidlash joizki, manba muayyan darajada ishonchni qozonib ulgurgan - bu dizayner Benjamin Geskinning yangi qurilmalar haqidagi birinchi ma’lumotlari hamda suratlari emas. Suratlarga ko‘ra, Apple’ning yangi flagmani ramkasiz displey, ikki kameraga ega bo‘ladi. Uning dizayni esa - iPhone 3GS uslubida. Displeyning yuqori qismida ham, pastki qismida ham ramka yo‘q - barcha datchiklar, shu jumladan barmoq izlari skaneri ham ekran ostiga yashiringan. Ushbu suratlar bundan avval tarqalgan chizgilar va renderlarni to‘liq tasdiqlaydi.